Marcel Ciolacu: Prim-miniștrii se schimbă unul pe an. Și eu o să mă schimb cât de curând
Premierul Marcel Ciolacu a declarat, joi, că prim-miniștrii se schimbă unul pe an și că el este al zecelea în această serie. ”Și eu o să mă schimb cât de curând, fiindcă mandatul este până la sfârșitul anului”, a mai spus șeful Executivului, el precizând că nimic nu se poate implementa în România fără cea mai stabilă structură a administrației românești, administrația locală, primarii și președinții de CJ, care au un mandat stabil de 4 ani.